‘বাংলার মাটিতে বাবরি তৈরির ষড়যন্ত্র রুখবে বিজেপিই’, হিন্দুদের আশ্বস্ত করলেন শাহ

ওয়েব ডেস্ক: ‘বাংলার মাটিতে বাবরি তৈরির ষড়যন্ত্র রুখবে বিজেপিই’, মথুরাপুরে (Amit Shah Mathurapur) হিন্দু শরণার্থীদের আশ্বস্ত করলেন অমিত শাহ (Amit Shah)। দক্ষিণ ২৪ পরগনার মথুরাপুর থেকে বিজেপির ‘পরিবর্তন যাত্রা’র সূচনা করে তৃণমূল কংগ্রেস এবং মমতা বন্দ্যোপাধ্যায়কে তীব্র আক্রমণ শানালেন শাহ। তাঁর সাফ কথা, রাজ্যে দুর্নীতিমুক্ত ও অনুপ্রবেশমুক্ত সরকার গড়তে হলে বিজেপিকে ক্ষমতায় আনা ছাড়া বিকল্প নেই।
সামনেই বঙ্গ বিধানসভা নির্বাচন (West Bengal Assembly Election)। তার আগে নেতাকর্মীদের চাঙ্গা করতে রাজ্যজুড়ে ‘পরিবর্তন যাত্রা’ শুরু করেছে বিজেপিতে। ২৯৪ টি আসনেই এই যাত্রা হবে।সেখান থেকে শিক্ষক দুর্নীতি-সহ একাধিক ইস্যুতে তৃণমূল সরকারকে আক্রমণ শানান তিনি। পাশাপাশি কেন ‘পরিবর্তন যাত্রা’ তাও ব্যাখ্যা করেন শাহ। রাজ্যের আমজনতার উদ্দেশে অমিত শাহর বার্তা, ”এবার তৃণমূল কংগ্রেসকে (TMC) ভোট দিলে বড় ভুল করবেন। কারণ মমতা বন্দ্যোপাধ্যায়ের (Mamata Banerjee) নয়, ভাইপোর অভিষেক বন্দ্যোপাধ্যায় (Abhisekh Banerjee)।শাসন হবে!” শাহের এও দাবি, বাংলার ভাল করা মমতা বন্দ্যোপাধ্যায়ের উদ্দেশ্যই নয়। তিনি আদতে অভিষেককে মুখ্যমন্ত্রী বানাতে চান।

সামনেই বঙ্গ বিধানসভা নির্বাচন (West Bengal Assembly Election)। তার আগে নেতাকর্মীদের চাঙ্গা করতে রাজ্যজুড়ে ‘পরিবর্তন যাত্রা’ শুরু করেছে বিজেপিতে। ২৯৪ টি আসনেই এই যাত্রা হবে।সেখান থেকে শিক্ষক দুর্নীতি-সহ একাধিক ইস্যুতে তৃণমূল সরকারকে আক্রমণ শানান তিনি। পাশাপাশি কেন ‘পরিবর্তন যাত্রা’ তাও ব্যাখ্যা করেন শাহ। রাজ্যের আমজনতার উদ্দেশে অমিত শাহর বার্তা, ”এবার তৃণমূল কংগ্রেসকে (TMC) ভোট দিলে বড় ভুল করবেন। কারণ মমতা বন্দ্যোপাধ্যায়ের (Mamata Banerjee) নয়, ভাইপোর (পড়ুন অভিষেক বন্দ্যোপাধ্যায়) শাসন হবে!” শাহের এও দাবি, বাংলার ভাল করা মমতা বন্দ্যোপাধ্যায়ের উদ্দেশ্যই নয়। তিনি আদতে অভিষেককে (Abhisekh Banerjee) মুখ্যমন্ত্রী বানাতে চান।তিনি আরও দাবি করেন, বিজেপিই একমাত্র দল যারা পরিবারতান্ত্রিক রাজনীতি করে না।

আরও পড়ুন: ‘দিদির নয়, ভাইপোর শাসন হবে!’ তৃণমূলকে ভোট না দেওয়ার যুক্তি শাহের

তিনি বলেন, “মমতা সরকার বিজ্ঞান ও প্রযুক্তির জন্য মাত্র ৮০ কোটি টাকা বরাদ্দ করেছে, অথচ মাদ্রাসার জন্য ৫,৭০০ কোটি টাকা। রাজ্যের এজেন্ডা কি বিজ্ঞানের উন্নতি না কি মাদ্রাসার তোষণ?”বিজেপি ক্ষমতায় এলে রাজ্যে সপ্তম বেতন কমিশন (7th Pay Commission) চালু করার প্রতিশ্রুতি দেন তিনি। ‘বাবরি মসজিদ’ নির্মাণ ঘিরে বাংলায় কম জলঘোলা তৈরি হয়নি। ‘পরিবর্তন যাত্রা’য় বঙ্গে এসে ফের এই বিতর্কে ঘৃতাহুতি করলেন কেন্দ্রীয় স্বরাষ্ট্রমন্ত্রী অমিত শাহ। তৃণমূল বিধায়ক হুমায়ুন কবীরকে আক্রমণ করতে গিয়ে শাহ বলেন, “হুমায়ুন ও মমতা একই মুদ্রার দুই পিঠ। যাঁরা জেলে গিয়েছিলেন, তাঁদেরই আবার টিকিট দিচ্ছেন মুখ্যমন্ত্রী।” তিনি বলেন, “আপনাদের বাংলায় আবার একটা বাবরি মসজিদ হচ্ছে, এটা কি হওয়া উচিত? হুমায়ুন কবীরকে পরিকল্পনা করে বাইরে বের করে বাবরি মসজিদ তৈরির ষড়যন্ত্র চলছে।”